04/02/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 29 de xaneiro do 2021 da X. T. da Coruña pola que se concede a autorización admtva. previa e de construción da instalación de distribución eléctrica nos concellos de Mañón e Ortigueira (expediente: IN407A 2015/243-1)

Resolución do 29 de xaneiro do 2021, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concellos de Mañón e Ortigueira (expediente: IN407A 2015/243-1) Expediente: IN407A 2015/243-1. Promotora: UFD Distribución Electricidad, S. A. Denominación da instalación: recuamento da LMT MEA-826 derivada ao CT Rego dos Sapos. Concellos: Mañón e Ortigueira. FEITOS 1. O 12 de xaneiro do 2016, esta Xefatura Territorial concedeu a autorización administrativa previa e de construcción ás instalacións incluídas no proxecto: recuamento LMT MEA-826 derivada ao CT Rego dos Sapos. Con data 15 de abril do 2020, a empresa promotora solicitou a autorización administrativa previa e a autorización administrativa de construcción das modificacións comprendidas nos anexos 1 e 2 do proxecto de execución nomeado: recuamento LMTMEA-826 derivada ao CT Rego dos Sapos. Achegan os seguintes documentos: â Anexo 1 do proxecto recuamento LMT MEA-826 derivada ao CT Rego dos Sapos. â Anexo 2 do proxecto para recuamento LMT MEA-826 derivada ao CT Rego dos Sapos.2. O proxecto non se someteu ao trámite de información pública, segundo o artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, Augas de Galicia-Consellería de Infraestruturas e Mobilidade; Servizo de Patrimonio Natural-Xefatura Territorial da Consellería de Medio Ambiente, Territorio e Vivenda da Coruña; Servizo de Patrimonio Cultural-Xefatura Territorial da Consellería de Cultura, Educación e Universidade da Coruña; Servizo Provincial da AXI-Xefatura Territorial da Consellería de Infraestruturas e Mobilidade da Coruña; Servizo de Montes-Xefatura Territorial da Consellería do Medio Rural da Coruña; Xefatura Territorial da Consellería do Medio Rural da Coruña; Deputación da Coruña; Concellos de Mañón e Ortigueira amais de Enel Green Power España, S. L. A empresa promotora manifestou a súa conformidade cos condicionados establecidos por AXI, a Deputación e os Servizos de Patrimonio Cultural e Natural. A día de hoxe, non consta no expediente resposta de Augas, o Concello de Ortigueira e Enel Green Power España, S. L., á solicitude nin á reiteración dos condicionados solicitados. A empresa promotora aceptou o condicionado emitido pola Xefatura Territorial do Medio Rural da Coruña, xa que admiteu as alegacións de UFD Distribución Electricidad, S. A. a parte do seu condicionado técnico. O Concello de Mañón non respostou ás alegacións feitas pola empresa promotora ao seu condicionado técnico.4. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1) O xefe teritorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia e o artigo 39 a) do Decreto 230/2021, do 11 de xaneiro, polo que se establece a estrutura orgánica da Vicepresidencia Segunda e Consellería de Economía, Empresa e Innovación.2) A lexislación a aplicar neste expediente é a que de seguido se relaciona: a) A Lei 24/2013, do 26 de decembro, do sector eléctrico. b) O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. c) O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. d) O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. e) O Real decreto 842/2002, do 2 de agosto, polo que se aproba o Regulamento electrotécnico para baixa tensión. f) A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3) As características técnicas da instalación son as que a seguir se describen:  Reforma da liña de media tensión MEA-826 entre os apoios número 117/44 e número 117/64, a 20 kV e cunha lonxitude de 2,772 km. Coa orixe no apoio número 117/44 existente, no treito da derivada ao CT Rego dos Sapos, proxectándose 13 apoios e condutor tipo LA-56 mm 2 Al.  Centro de transformación Rego dos Sapos intemperie sobre apoio de formigón que substitúe ao existente, cunha potencia de 50 kVA e unha relación de transformación de 20000/400-230 V.4) No expediente consta un informe favorable dos servizos técnicos desta Xefatura Territorial. De acordo con todo o sinalado, RESOLVO: 1. Conceder a autorización administrativa previa e a autorización administrativa de construción á dita instalación de distribución eléctrica.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4. Esta aprobación outórgase sen prexuízo doutras que sexan de aplicación segundo a lexislación vixente, en especial ás relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Empresa e Innovación, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 29 de xaneiro do 2021. Isidoro Martínez Arca Xefe territorial da Coruña